राजभवन (त्रिपुरा)
राजभवन अगरतला भारत के त्रिपुरा राज्य के राज्यपाल का आधिकारिक आवास है। यह राज्य की राजधानी अगरतला में स्थित है। डी. यशवन्तराव पाटिल त्रिपुरा के वर्तनाम राज्यपाल हैं।
पूर्वोत्तर भारत
भारतीय स्वतन्त्रता के बाद ब्रिटिश भारत के उत्तरपूर्वीय क्षेत्र को असम के एकल राज्य के अन्तर्गत वर्गीकृत कर दिया गया था। बाद में स्वतंत्र त्रिपुरा कमेटी जैसे कई स्वतन्त्रता आन्दोलन समस्त उत्तरपूर्वीय राज्यों को असम के अन्तर्गत समूहीकृत करने के विरोध में चलाए गए थे। 1960-70 के दशक में नागालैण्ड, मेघालय और मिजोरम राज्यों का गठन किया गया। असम की राजधानी शिलाँग से दिसपुर विस्थापित कर दी गयी, जो अब गुवाहाटी का एक भाग है। शिलाँग मेघालय की राजधानी बन गई। इन सभी राज्यों के साथ इनकी अनूठी संस्कृति और इतिहास जुड़ा है। इनमे से अधिकांश क्षेत्र ब्रिटिश राज के दौरान भारत की मुख्यधारा में शामिल किए गए थे जब ब्रिटिश औपनिवेशिक अधिकारियों ने पारंपरिक अलग अलग सीमाओं वाले राज्यों को अपने क्षेत्र और बाह्य शक्तियों के बीच एक मध्यवर्ती क्षेत्र बनाने के लिए जोड़ दिया (जैसे: उत्तरपूर्व में असम, मणिपुर और त्रिपुरा और उत्तरपश्चिम में बलोचिस्तान तथा उत्तर पश्चिम सीमान्त प्रदेश). 1947 में आजादी के बाद भारतीय राज्यों और राजनीतिक प्रणालियों का विस्तार एक चुनौती रहा है।